open-index/open-wikipedia-markdown huggingface dataset:
Viherrakentaminen

**Viherrakentaminen** on viheralueiden eli puistojen, koristepuutarhojen, hautausmaiden, golfkenttien, pihojen sekä katu- ja tiealueiden rakentamista. Viheralueiden rakentamiseen lasketaan mukaan yleensä kasvillisuusrakenteiden lisäksi myös päällysteiden, vesirakenteiden ja muiden ulkovarusteiden rakentaminen ja asentaminen. Viherrakentamisen tavoitteena on tehdä asuinympröistöistä sekä viihtyisiä, kauniita että toimivia.

Viherrakentamisen merkitys ja suosio ovat kasvussa, mihin osaltaan vaikuttaa ympäristö- ja ilmastotietoisuuden lisääntyminen. Avainkäsitteitä nykyajan kaupunkisuunnittelussa ovat latvuspeitteisyys, viherkatot, hulevesien hallinta ja ylipäänsä kaupunkirakentamisen ympäristövaikutusten minimoiminen. Esimerkiksi lehtipuiden avulla voidaan vähentää merkittävästi kaupunkien lämpösaarekeilmiötä: lehtipuut varjostavat kesähelteellä, mutta talvella ne päästävät auringonsäteet läpi.

Viherrakentaminen työllistää Suomessa vuosittain 11 000 vakituista työntekijää ja arviolta 6500 kausityöntekijää. Yksityisiä viheralan urakoitsijoita on noin 400. Viherrakentamista tekevät kuntien ja kaupunkien omat viherorganisaatiot (esim. katu- ja puisto-osastot) sekä yksityiset viherrakennusyritykset.

Viherrakentamista voi opiskella käsi- ja taideteollisuusalalla artesaanikoulutuksessa. Myös puutarhurin perustutkintoon kuuluu viherrakentamista, ja puutarhuriopinnoissa voi suuntautua viheralan osaamisalalle. Tutkinnonperusteiden mukaan viheralan puutarhuri "osaa rakentaa ja ylläpitää turvallisia ja viihtyisiä ympäristöjä". Lisäksi viheralan puutarhuri tuntee viherrakentamisessa käytetyt materiaalit ja osaa lukea viherrakentamisen ja viheralueiden kunnossapidon asiakirjoja (esim. istutussuunnitelmat ja viheralueiden ylläpitosuunnitelmat ja hoito-ohjeet). Hän osaa myös käyttää viheralueiden rakentamisessa ja ylläpidossa käytettäviä työvälineitä, koneita ja laitteita. 

## Lähteet

## Aiheesta muualla
* Viherympäristöliitto
* Viher- ja ympäristörakentajat
* Viheraluerakentajien sivu puutarhan suunnittelusta ja rakentamisesta
Érico Veríssimo

**Érico Veríssimo** (17. joulukuuta 1905 Cruz Alta, Rio Grande do Sul Brasilia – 28. marraskuuta 1975 Porto Alegre Brasilia) on brasilialainen kirjailija. Hänen isänsä oli rikkaan suvun perillinen mutta menetti varallisuutensa pojan lapsuudessa. Veríssimo työskenteli apteekissa ennen pääsyään kirjankustantamo Editora Globoon, jossa hän käänsi ja julkaisi muun muassa Aldous Huxleyn teoksia. Toisen maailmansodan aikana hän muutti Yhdysvaltoihin. Tätä elämänvaihetta hän on kuvannut eräissä kirjoissaan, kuten *Gato Preto em Campo de Neve*, *A Volta do Gato Preto* ja *História da Literatura Brasileira*, jossa on hänen UCLAssa pitämiään luentoja. Hänen teoksensa *[[O Tempo e o Vento]]* on Brasilian kirjallisuuden mestariteoksia. 

myös Veríssimon poika Luis Fernando Veríssimo on merkittävä kirjailija.
Vihreä bruttokansantuote

**Vihreä bruttokansantuote** on bruttokansantuotteen rinnalle kehitetty vihreän talouden tunnusluku, joka yrittää ottaa huomioon taloudellisen kasvun ympäristövaikutukset. Siinä näkyvät ympäristössä tapahtuneet muutokset ja tulojen jakautuminen eri väestöryhmien kesken. Kiinassa kokeiltiin vihreää bruttokansantuotetta virallisena mittarina, mutta siitä luovuttiin 2007.

Muita bruttokansantuotetta laajakatseisempia mittausjärjestelmiä on Herman Dalyn ja John B. Cobbin vuonna 1989 kehittämä kestävän taloudellisen hyvinvoinnin indeksi (*Index of Sustainable Economic Welfare*, ISEW) sekä siitä jatkokehitetty aidon kehityksen mittari  (*Genuine Progress Indicator*, GPI). Jonkinlaista ympäristöasiat huomioon ottavaa kirjanpitojärjestelmää käytetään jo viidessäkymmenessä maassa.

YK on kehittänyt Inhimillisen kehityksen indeksin eli HDI:n, joka kuvaa kansalaisten elintasoa. Ympäristöasiat näkyvät siinä lähinnä välillisesti kansalaisten elinajanodotteen kautta.

## Katso myös
*Kestävä kehitys

## Lähteet

## Aiheesta muualla
*From The Answer Desk: Green GDP kolumni *Environmental Economics* -verkkolehdessä
Editora Globo

**Editora Globo** on arvostettu brasilialainen kirjankustannusyritys, jonka omistaa Fundação Roberto Marinho. Sen toiminta alkoi, kun Laudelino Pinheiro de Barcellos ja Saturnino Alves Pinto perustivat joulukuussa 1883 kirjakaupan Livraria do Globo Porto Alegreen.

Yritys myytiin 1986 Rio Gráfica Editoralle.

## Katso myös
*O Globo

## Aiheesta muualla
*Editora Globon sivusto
Kaikki kuninkaan miehet (vuoden 1949 elokuva)

**Kaikki kuninkaan miehet** (*All the King's Men*) on vuonna 1949 ensi-iltansa saanut Robert Rossenin ohjaama, käsikirjoittama ja tuottama yhdysvaltalainen draamaelokuva. Se perustuu Robert Penn Warrenin Pulitzer-palkittuun samannimiseen romaaniin, jonka inspiraationa oli yhdysvaltalainen poliitikko Huey Long. Elokuva kertoo poliitikko Willie Starkin (Broderick Crawford) etenemisestä urallaan ja samanaikaisesta muuttumisesta ihmisenä.

*Kaikki kuninkaan miehet* oli ensimmäisiä yhdysvaltalaisia elokuvia, jotka käsittelivät realistisesti päivänpolitiikkaa. Poliittista draamaa olivat siihen asti sellaiset ”hyväntuuliset” elokuvat kuten *[[Mr. Smith lähtee Washingtoniin]]* (1939). *Kaikki kuninkaan miehet* oli esikuvana lukuisille muille elokuville, etenkin Watergate-skandaalista kertovalle *[[Presidentin miehet]]* -elokuvalle.

Elokuva sai kolme Oscar-palkintoa: paras elokuva, miespääosa (Broderick Crawford) ja naissivuosa (Mercedes McCambridge).

Vuonna 2001 *Kaikki kuninkaan miehet* valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta.

## Näyttelijät

## Lähteet

## Aiheesta muualla
*
Palestiinan jalkapallomaajoukkue

**Palestiinan jalkapallomaajoukkue** on joukkue, joka edustaa Palestiinalaishallintoa jalkapallon maaotteluissa. Joukkuetta hallinnoi Palestiinan jalkapalloliitto. 

Heinäkuussa 2014 Palestiina oli FIFA-rankingissa 85:s, joka on sen korkein sijoitus toistaiseksi.
Palestiina pelaa kotiottelunsa tavallisesti Qatarissa. 26. lokakuuta 2008 se pelasi ensimmäisen virallisen kotiottelun Länsirannalla sijaitsevalla stadionilla. Ottelu Jordaniaa vastaan päättyi 1–1-tasapeliin. 

## Historia
Vuosina 1934–40 Israel pelasi myös nimellä *Palestiina*. Sekä Palestiinan että Israelin joukkueet laskevat kyseisen joukkueen ottelut tilastoihinsa, samoin kansainvälinen jalkapalloliitto FIFA. Palestiinan jalkapalloliitto perustettiin jo vuonna 1928, mutta FIFA tunnusti sen vasta vuonna 1998 Palestiinalaishallinnon perustamisen jälkeen.

## Arvokisamenestys
Palestiina ei ole koskaan selviytynyt maailmanmestaruuskilpailujen lopputurnaukseen. Aasian-mestaruuskilpailujen lopputurnauksessa se pelasi ensimmäisen kerran vuonna 2015. Vuoden 1999 Pan-arabialaisista kisoista joukkue saavutti pronssia pitkäaikaisen valmentajan, Israelin arabin Azmi Nassarin valmennuksessa. Nassarin kuoltua syöpään vuonna 2007 joukkueen nousukurssi laantui. Länsi-Aasian mestaruuskilpailuihin se on osallistunut vuodesta 2000, turnauksen perustamisesta, lähtien, mutta joka kerralla taival on katkennut alkuotteluihin. 2010 MM-kisojen karsinnoissa joukkue putosi Singaporelle.

## Lähteet

## Aiheesta muualla
* Palestiina FIFA:n sivuilla  
* Palestiina AFC:n (Aasian maanosaliitto) sivuilla
Rock Band 2

**Rock Band 2** on EA Distribution julkaisema ja Harmonix Music Systemsin kehittämä rytmipeli, joka on jatkoa pelille *[[Rock Band]]*. 

Peli julkaistiin Xbox 360:lle 14. syyskuuta 2008, PlayStation 3:lle 19. lokakuuta 2008 sekä PlayStation 2:lle ja Wiille 18. marraskuuta 2008.

*Rock Bandin* tapaan pelissä muodostetaan oma virtuaaliyhtye, jossa neljä pelaajaa voi soittaa eri instrumentteja tai laulaa (kitara, rummut, bassokitara ja laulu). Pelille on julkaistu jatko-osa, *[[Rock Band 3]]*.

## Pelaaminen
*Rock Band 2*:ssa soitetaan kitaralla, rummuilla ja bassokitaralla. Pelaajat seuraavat ruudulla näkyviä nuotteja ja painavat samalla nappeja. Pelissä on myös laulu. Pelissä voi joko pelata yksinpeliä tai moninpeliä. Pelissä on neljä vaikeusastetta: Easy (helppo), Medium (keskitaso), Hard (vaikea) ja Expert (asiantuntija). Rummuilla pelaaminen tapahtuu samalla tavalla ruudulla näkyvien nuottien mukaan rumpujen ja pedaalin hakkaamisella. Laulamisessa seurataan ruudulla vaakasuoraa sanastoa.

## Pelimuodot
"Quick Play" -muodossa valitaan yksinkertaisesti kappalelistalta yksi tai useampi kappale, jonka haluaa soittaa yksin tai kaverien kanssa. "World Tour" -muodossa pelaajat voivat luoda oman yhtyeen virtuaalihahmoista, joita voi muokata esimerkiksi ostamalla vaatteita ja muokkaamalla kampausta. World Tour -muodossa pelaajia palkitaan edistymisellä uusilla keikoilla ja faneilla, millä saa avattua lisää keikkoja. Yhtyeelle voi myös palkata managereja, jotka antavat bonuksia tiettyihin ominaisuuksiin, kuten palkkaan ja fanien määrään. "Training (harjoittelu) -muodossa pelaajaa opastetaan pelaamiseen. "Score Duel" ja "Tug of War" ovat moninpelimuotoja, missä pelaajien on saatava vastustajaansa isommat pisteet tai yhdessä saada mahdollisimman hyvät pisteet.

## Rock Band Store
*Rock Band* -pelisarjan Xbox 360-, PS3-, Wii- ja PlayStation Portable -versioissa voi ladata rahaa vastaan tai ilmaiseksi lisää kappaleita pelin nettikaupasta, joka tunnetaan nimellä Rock Band Store. Nettikaupassa voidaan käyttää samaa valuuttaa kuin konsolin omien palvelujen kaupoissa, kuten Microsoft Pointseja. Kappaleita voi ostaa yksittäin, kappalepaketteina ja kokonaisina albumeina. Ostetuille kappaleille ei ole hyvitystä.

## Kappaleet

## Vastaanotto

*Rock Band 2* sai hyvää kritiikkiä arvostelijoilta. 1UP.comin arvostelussa kehuttiin peliä ja todettiin pelin olevan "systeemin päivitys". Pelit antoi 92 pistettä ja sanoi pelin olevan "Rokkikuninkaan varmisteleva vuosipäivitys". Peli myi 1.7 miljoonaa kappaletta vuoden 2008 loppuun mennessä. Noin puolet kilpailijansa ''Guitar Hero: World Tourin määrästä.

## Lähteet
FAW Premier Cup

**FAW Premier Cup** on Walesin jalkapalloliiton järjestämä cup-muotoinen jalkapallokilpailu. Cup perustettiin vuonna 1997, kun Englannin sarjoissa pelaavat kovatasoisimmat walesilaisjoukkueet eivät enää saaneet osallistua varsinaiseen kansalliseen cup-kilpailuun Walesin cupiin. 

Alun perin cupiin osallistuivat kolme Englannin liigatasolla pelaavaa walesilaisjoukkuetta (Cardiff City, Swansea City ja Wrexham), Merthyr Tydfil sekä neljä Walesin liigan joukkuetta. Kauteen 2001/2002 Merthyr Tydfil osallistui cupiin joka kerta, kun kahta muuta Englannissa liigatason alapuolella pelaavaa  walesilaisjoukkuetta, Newport Countya ja Colwyn Bayta, ei kutsuttu mukaan. Sittemmin cupiin on osallistunut kyseisistä kolmesta joukkueesta parhaiten sijoittunut, joka Colwyn Bay ei ole yhdelläkään kertaa ollut.

Kaudella 2004/2005 cup laajennettiin kuudentoista joukkueen kilpailuksi. Mukaan otettiin kolme walesilaista Englannin liigaseuraa (Cardiff, Swansea ja Wrexham),  Walesin liigan kymmenen parasta joukkuetta, kaksi parasta joukosta Newport County, Merthyr Tydfil ja Coldwyn Bay, sekä Walesin cupin voittaja. 

Vuonna 2007 välierien häviäjäjoukkueet saivat 25 000 puntaa, loppuottelun hävinnyt osapuoli 50 000 puntaa ja osan TV-sopimusrahoista, ja voittaja 100 000 puntaa. Kaudella 2008/2009 cupia ei pelata BBC Walesin vetäydyttyä sponsoroimasta tapahtumaa.

## Loppuottelut

## Aiheesta muualla
* Virallinen sivu
Pauldingin piirikunta (Ohio)

**Pauldingin piirikunta** on piirikunta Ohiossa, Yhdysvalloissa, joka on nimetty John Pauldingin mukaan. Sen suurin kylä on Paulding.

## Maantiede
Pauldingin naapuripiirikuntia ovat Defiance pohjoisessa, Putnam idässä, Van Wert etelässä ja Indianan puolella Allenin piirikunnat.

## Väestö
Piirikunnassa oli vuoden 2010 väestönlaskennassa 19&nbsp;614 ihmistä. Etniset ryhmät jakautuvat valkoisiin, joita on 96,8%, mustiin (1,1%), alkuperäisamerikkalaisiin (0,4%) ja aasialaisiin (0,2%).

Kotitalouden mediaanitulo on 43&nbsp;683 dollaria ja köyhyysrajan alapuolella oli 13,5% väestöstä 2007–2011 välisenä aikana.

## Lähteet
Neustria

**Neustria** (”Uusi maa”) oli 500–700-luvuilla frankkien valtakunnan läntinen osa (). Se oli itsenäinen kuningaskunta, jonka pääkaupunkina oli Soissons. Neustria muodostui vuonna 511, kun valtakunta jaettiin Klodvigin kuoltua tämän poikien kesken.

Loputtomat sukusodat alkoivat heikentää merovingikuninkaiden vaikutusvaltaa 600-luvulla, ja todellista valtaa alkoivat käyttää niin Neustriassa kuin Austrasiassakin major domukset, mahtavat käskynhaltijat.

Vuonna 687 Austrasian major domus Pipin Heristalilainen löi Neustrian joukot Tertryn taistelussa ja yhdisti valtakunnan itäiset ja läntiset osat.Karolingien kuningashuoneen aikana Austrasia, Neustria ja Burgundi yhdistettiin yhden kuninkaan hallitsemaksi valtakunnaksi, ja Neustria itsenäisenä alueena lakkasi vähitellen olemasta.

## Neustrian kuninkaat

*Kildebert I (511–558)
*Klotar I (558–561)
*Karibert I (561-567)
*Kilperik I (561-584)
*Klotar II (584–629)
*Dagobert I (629–639)
*Klodvig II (639-658)
*Klotar III (658-673)
*Teoderik III (675-691)
*Klodvig IV (691–695)
*Kildebert III (695–711)
*Dagobert III (711–715)
*Kilperik II (715–721)
*Teoderik IV (721–737)
*Kilderik III (743–751)

## Lähteet
* Heikki Kirkinen: Otavan suuri maailmanhistoria. Osa 7. Helsinki: Otava 1984. .

### Viitteet
Bruno Platter

**Bruno Platter** (s. 21. maaliskuuta 1944 Ritten, Italia) on Saksalaisen ritarikunnan nykyinen suurmestari. Platter syntyi Rittenissa, Etelä-Tirolin maakunnassa. Hän liittyi ritarikuntaan vuonna 1964 ja hänestä tuli suurmestari 26. elokuuta 2000 sekä apotti 29. lokakuuta 2000.
Alonzo Babers

**Alonzo C. Babers** (s. 31. lokakuuta 1961) on yhdysvaltalainen yleisurheilija ja kaksinkertainen olympiavoittaja Los Angelesin olympiakisoissa 1984. 

Babers syntyi Montgomeryssä, Alabamassa ja opiskeli Yhdysvaltojen ilmavoimien kadettikoulussa 1979–1983. Opiskeluaikanaan hän kilpajuoksun ohessa pelasi yhden kauden ajan amerikkalaista jalkapalloa.

Alonzo Babers nousi maailman huipulle nopeasti. Vielä vuonna 1982 hänen ennätyksensä 400 metrillä oli 45,9, mutta seuraavana vuonna hän juoksi parhaimmillaan 45,07. 
Hän pääsi Yhdysvaltain viestijoukkueeseen yleisurheilun ensimmäisiin MM-kisoihin Helsinkiin. Finaalissa Babers juoksi ensimmäisen osuuden tullen vaihtoon toisena, mutta kolmannella osuudella Willie Smith pudotti kapulan ja ennakkosuosikki Yhdysvallat jäi kuudenneksi.

Seuraavalla kaudella Babersin kehitys jatkui. Yhdysvaltojen olympiakarsinnoissa hän teki välierissä ennätyksensä 44,95 ja juoksi finaalissa taas uuden ennätyksensä 44,86. Olympialaisissa Babers paransi toisissa alkuerissä ennätyksensä lukemaan 44,75 ja voitti lopulta finaalin ajalla 44,27. Vielä loppusuoran auetessa Babers oli vasta neljäntenä. 4×400 metrin viestissä Babers juoksi kolmannen osuuden seuraten Australian Gary Minihania loppusuoran alkuun, jossa meni ohi ja toi kapulan vaihtoon noin kymmenen metrin etumatkalla. Ankkuri Antonio McKay ei pettänyt ja Yhdysvallat voitti kultaa ajalla 2.57,91.

Los Angelesin olympialaisten aikaan Babers oli kadettikoulusta valmistuttuaan ilmavoimien luutnantti. Vain kuukausi olympialaisten jälkeen Babers aloitti lentokoulutuksen ja päätti urheilu-uransa. Hän työskenteli aktiiviupseerina vuosina 1983–1991 ja on edelleen ilmavoimien reserviläinen. Nykyään hän lentää Boeing 777 -koneita United Airlinesin palveluksessa.

## Parhaat tulokset
*200 m 20,82
*400 m 44,27

## Lähteet
* 
* 

### Viitteet

## Aiheesta muualla
*Biography  on Sports-Reference.com (englanniksi)
Bunpei Shiratori

**Bunpei Shiratori** (s. 1967) on Kahjot ninjat -sarjan tähdistön jäsen. Ammatiltaan hän on hoitoalan työntekijä. Hän debytoi yhdeksännessä kilpailussa ja epäonnistui kaarevalla seinällä. Kymmenenteen hän ei osallistunut ja 11. kilpailussa hän pääsi toiselle tasolle. Ainoa kerta jolloin hän pääsi finaalin, oli heti seuraava kilpailu, mutta häneltä loppui aika köysikiipeilyssä.

Shiratorilla on oma täysimittainen harjoittelurata kotipihallaan, jossa myös vastaavan amerikkalaisen sarjan finalistit ovat käyneet harjoittelemassa. Lisäksi Shiratori teki historiaa Kahjojen Ninjojen 21. kilpailussa pääsemällä kaikkien aikojen toiseksi vanhimpana toiselle tasolle.

## Suoritukset

**Bunpei Shiratorin suoritukset:**
Luettelo Meksikon valtionpäämiehistä

Tämä on luettelo Meksikon itsenäisyyden ajan valtionpäämiehistä. Ennen vuotta 1821 hallinneet hallitsijat ovat luettelossa Uuden-Espanjan varakuninkaista.

## [[Meksikon ensimmäinen keisarikunta]] (1822–1823)
### Sijaishallitsijat

### Keisari

## Väliaikainen hallitus (1823–1824)

## Ensimmäinen liittotasavalta (1824–1835)

## Ensimmäinen keskusjohtoinen tasavalta (1835–1846)

## Toinen liittotasavalta (1846–1853)

## Meksikon sisällissota (1858–1863)
Sisällissota oli Meksikossa valtiollisen hajaannuksen aikaa. Liberaali hallitus johti maata aluksi Guanajuatosta ja myöhemmin Veracruzista käsin. Konservatiivit, jotka vastustivat perustuslakiuudistusta, taas perustivat kilpailevan hallinnon Méxicoon. Konservatiivit kutsuivat maalleen keisariksi Itävallan arkkiherttuan Maksimilianin, ja hajaannus loppui vasta Meksikon toisen keisarikunnan tappioon.
### Konservatiivien tunnustama hallinto

## [[Meksikon toinen keisarikunta]] (1853–1867)
Meksikon toinen keisarikausi oli oikeasti jatkoa konservatiivien hallinnolle. Liberaalien erillistä hallitusta johti yhä Benito Juárez. Keisarin arvovalta ei ollut häävi, koska kansa piti häntä Ranskan nukkehallitsijana. Maksimilian teloitettiinkin Juárezin määräyksestä vuonna 1867, kun liberaalit olivat päässeet voitolle ja Meksikon valtiollinen hajaannus päättynyt.
 

### Sijaishallitsijoiden triumviraatti

### Keisari

## Toinen liittotasavalta (palautettu) (1867–nykyaika)

## Lähteet
Lakeuden Joutsen

**Lakeuden Joutsen** oli vuosina 1997–2008 ilmestynyt kempeleläinen paikallissanomalehti. Sanomalehti oli vuosina 1981–1996 ilmestyneen paikallissanomalehti Kempeleläisen seuraaja. Lehden toimitus sijaitsi Kempeleen keskustaajamassa. Ensimmäinen numero ilmestyi 2. tammikuuta 1997, ja viimeinen 18. joulukuuta 2008. Vuonna 2008 lehden ilmestymisessä oli muutaman kuukauden tauko. 

Lehti ilmestyi kerran viikossa Kempeleeseen, Hailuotoon, Liminkaan, Lumijoelle, Oulunsaloon, Tyrnävälle sekä Oulun kaupunginosiin Kiviniemelle, Perävainiolle, Iinattiin ja Kaakkuriin. Jakelumäärä oli noin 16 000&nbsp;kappaletta.

## Lähteet
Tawny Moyer

**Tawny Moyer** (s. 1958) on yhdysvaltalainen näyttelijä, joka muistetaan erityisesti Halloween 2:sen sairaanhoitaja Jill Francona. Moyer on tullut julkisuuten myös esimerkiksi elokuvalla House of the rising sun.

## Aiheesta muualla
*Tawny Moyerin internetsivut
Concert for Bangladesh

**Concert for Bangladesh** oli kahdesta konsertista koostunut hyväntekeväisyystapahtuma, jonka järjestivät George Harrison ja Ravi Shankar. Se pidettiin elokuun ensimmäisenä päivänä 1971 Madison Square Gardenissa, New Yorkissa. Yleisöä oli 40 000 ihmistä.

Konsertit tulot käytettiin silloisen Itä-Pakistanin alueelta - nykyiseltä nimeltään Bangladesh -  pakolaisiksi lähteneiden auttamiseen. Bangladeshin vapaussodan aiheuttama pakolaisongelma oli pahentunut pyörremyrsky Bholan aiheutettua rankkasateita ja tulvia itsenäistymiseen pyrkivällä alueella. 

Konsertissa esiintyivät Harrisonin ja Shankarin lisäksi muun muassa Ringo Starr, Bob Dylan, Eric Clapton, Billy Preston ja Leon Russell. Ajatuksena oli myös koota The Beatles uudelleen yhteen konserttia varten, mutta lähinnä John Lennonin ja Paul McCartneyn vastustuksesta tämä ei toteutunut. Harrison myös vastusti Yoko Onon esiintymistä konserteissa, mikä taas oli Lennonin ehto osallistumiselleen.

Konserteista julkaistiin livealbumi vuoden 1972 vaihteessa ja elokuva myöhemmin samana vuonna. Elokuva ilmestyi DVD-levynä 2005. Tapahtuman tuotto oli 243&nbsp;418,51 USA:n dollaria, joka lahjoitettiin UNICEFille, kuten myös filmien ja levyn tuotto myöhemmin.

## Lähteet
Aleksandra Sokolovskaja

**Aleksandra Lvovna Sokolovskaja** (; 1872 – 8. maaliskuuta 1938 Alma-Ata) oli venäläinen marxilainen vallankumouksellinen ja neuvostoliittolaisen valtiomiehen Lev Trotskin ensimmäinen vaimo. 

Sokolovskaja oli kotoisin Mykolajivista Ukrainasta. Hän oli naimisissa Lev Trotskin kanssa vuosina 1899–1902. Silloin he olivat vankilassa karkotettuna Siperiaan. Siperiassa he saivat kaksi tytärtä, Zinaida Volkova (s. 1901) ja Nina Nevelson (s. 1902).

Kun Trotski halusi paeta Siperiasta yksin kesällä 1902, Sokolovskaja hyväksyi suunnitelman. Trotskin tavattua tulevan vaimonsa Natalia Sedovan Pariisissa vuonna 1902 he pysyivät kuitenkin yhteydessä ja olivat kirjatovereita.  

Sokolovskajan elämästä vuoden 1902 jälkeen on tiedossa vain vähän. Trotskin varakkaat vanhemmat David ja Anna kasvattivat hänen lapsensa Janovkassa Ukrainassa. 

Sokolovskaja kasvatti lapsenlapsensa Aleksandran vuosina 1932–1935. Hänen tyttärensä Zinaida Volkova sai luvan lähteä maasta vuonna 1931 ja Zinaidan puoliso Zakhar Moglin pidätettiin vuonna 1932. Eräiden lähteiden mukaan Sokolovskaja toimi opettajana ja oli läheinen ystävä Leninin vaimon Nadežda Krupskajan kanssa 1930-luvulla.

Leningradissa eläkeläisenä asunut Sokolovskaja pidätettiin vuonna 1934 ja tuomittiin karkotettavaksi viiden vuoden ajaksi. Hän vietti karkotusajan Omskin alueen Demjanskojen kylässä. Vuonna 1936 Sokolovskaja tuomittiin uudelleen viideksi vuodeksi pakkotyöleirille. Hän kärsi tuomiotaan Kolyman Sevvostlagissa. Toukokuussa 1937 Sokolovskaja lähetettiin Alma-Ataan, jossa Neuvostoliiton korkeimman oikeuden sotakollegio antoi hänelle kuolemantuomion 8. maaliskuuta 1938. Tuomio pantiin toimeen samana päivänä.

## Lähteet
Tähdet, tähdet – Tribuutti Rauli Badding Somerjoelle

__NOTOC__
**Tähdet, tähdet – Tribuutti Rauli Badding Somerjoelle** on tribuuttialbumi, joka sisältää eri suomalaislaulajien tulkintoja Rauli Badding Somerjoen kappaleista. Levy julkaistiin 1. lokakuuta 2008.

## Kappaleet

## Aiheesta muualla
* ''Tähdet, tähdet – Tribuutti Rauli Badding Somerjoelle'' discogs.com -sivustolla
Riehu

**Riehu** on kylä Vesilahden kunnan eteläosassa Urjalan vastaisella rajalla. Riehun naapurikyliä ovat Vesilahden puolella Krääkkiö ja Onkemäki sekä Urjalan puolella Kehro ja Halkivaha. Riehun itäpuolella on pieni Nyberginkylä, joka usein luetaan Riehun osaksi. Riehun kautta kulkee maantie Vesilahdelta Kehrolle. Riehun kohdalla maantiestä erkanevat pikkutiet Krääkkiöön ja Jouttunkulman kautta Halkivahaan.

Kylän länsiosaan ulottuu Ameenjärven itäpää ja kylän itäosassa on pieni Mustalammi. Ameenjärven laskujoki Kravinoja yhtyy Riehussa Jouttunkulmanojan kanssa Riehunojaksi. Kravinoja kaivettiin Ameenjärven laskujoeksi 1800-luvun lopulla, tätä ennen järvi laski hieman lännempänä olevaa Myllyojaa pitkin Riehunojaan.

Riehun vuonna 1921 perustettu koulu lakkautettiin 1960-luvulla. Kylän lapset kuljetettiin aluksi Krääkkiön ja myöhemmin Onkemäen kouluun.

Riehun aktiivinen kyläkerho järjestää erilaisia tapahtumia ja ehostaa kyläkuvaa.

## Historia

Riehun alueella on liikkunut ihmisiä jo lähes 9&nbsp;000 vuotta sitten. Vanhimpia merkkejä ihmisestä alueella ovat Riehunojan ja Ameenjärven rannoilta löydetyt kivikirveet, vasarakirveskauden aikainen hauta Pikku-Kiilon lähellä ja yksipuinen ruuhi Mustalammilta. Satakunnan ja Hämeen välistä rajaa ja samalla myös Vesilahden etelärajaa määritelleet Soidunkiven ja Kankurijärven rajamerkit tunnetaan jo 1400-luvulta.

Riehun maat kuuluivat Vesilahden kirkonkylän, Järvenrannan ja Kaltsilan talollisille. Perimätiedon mukaan ensimmäinen kiinteä asumus alueella oli metsänvartijan perustama Riehun torppa. Ruotsalaisten sotilastopografien tekemässä Kuninkaan kartastossa 1700-luvulta on Riehun alueella peltojen ja niittyjen ympäröiminä jo useita asumuksia.

## Lähteet
Lounès Matoub

**Lounès Matoub** (24. tammikuuta 1956 – 25. kesäkuuta 1998) oli algerialainen laulaja. Hän kuului berberiväestöön ja oli berberien oikeuksien sekä sekularismin tunnettu puolestapuhuja. Hän oli kotoisin Kabyliaksi kutsutulta kabyyliheimon asuinalueelta Pohjois-Algeriasta.

Matoub aloitti musisoinnin lapsena. Hallitus alkoi hänen kouluaikanaan arabialaistaa valtion koulutusjärjestelmää. Tätä Matoub ei hyväksynyt, sillä koki oman kabyylikulttuurinsa aseman uhatuksi. Virallinen koulutus jäikin häneltä näin ollen vähäiseksi. Ensimmäinen albumi julkaistiin vuonna 1978.

Matoubista tuli vähitellen yksi suosituimmista ja tuotteliaimmista kabyylilaulajista. Epätoivottu poliittinen aktiivisuus saattoi hänet kuitenkin useisiin hengenvaarallisiin tilanteisiin, ja lopulta hänet murhattiinkin Algeriassa.
Petidiini

**Petidiini** eli **meperidiini** on vahva kipulääke, keskivahva synteettinen opioidi. Sitä käytetään kipulääkkeenä, etenkin synnytyksen yhteydessä. 

Lihakseen annosteltava petidiinilääkitys on yleisin kipulääke maailmalla synnytyskivun hoitoon, vaikka se ei ole erityisen tehokas ja sillä on tunnettuja haittavaikutuksia äitiin, sikiöön ja vastasyntyneeseen. Se otettiin käyttöön 1940-luvulla morfiinin tilalle. Suomessa sen käyttö on huomattavasti vähäisempää, vuonna 1997 sitä sai 11 prosenttia synnyttäjistä. 

Petidiini kulkeutuu istukan läpi sikiöön ja aiheuttaa muutoksia sykekäyrässä ja EEG:ssä. Se voi aiheuttaa sikiölle muun muassa hengityslamaa ja huonot Apgar-pisteet, ja se säilyy vastasyntyneessä useita päiviä.

Petidiini lamaa sydänlihasta. Se nostaa sykettä ja heikentää sydämen pumppausvoimaa. Sen teho on noin kymmenesosa morfiinin tehosta.

Suomessa petidiinillä on myyntilupa valmistenimellä Pethidine Macure

## Lähteet
* 

### Viitteet

## Aiheesta muualla
*Petidiinin käyttö synnytyksessä: antaminen, edut ja haitat
*PubChem: Meperidine 
*Human Metabolome Database (HMDB): Meperidine 
*Kyoto Encyclopedia of Genes and Genomes (KEGG): Pethidine
Krooninen tila

**Krooninen tila** on pitkäikäinen tai toistuva, usein hitaasti kehittyvä sairaus, kipu tai muu tila. Erityisesti puhutaan kroonisesta sairaudesta. Kroonisen sairauden vastakohta on akuutti eli äkillinen sairaus, joka kestää vain lyhyen ajan. 

Muun muassa Yhdysvalloissa on todettu, että lähes puolella väestöstä on ainakin yksi krooninen sairaus. Yli 65-vuotiaista jopa 90 %:lla on ainakin yksi, 77 %:lla ainakin kaksi kroonista sairautta. Tavallisimpia kroonisia sairauksia ovat niveltulehdus (arthritis), monet hengitysteiden sairaudet, verenpainetauti, veren kohonnut kolesterolipitoisuus sekä muut sydän- ja verisuonitaudit. Kroonisia sairauksia ovat myös diabetes ja osteoporoosi.  

Monet krooniset sairaudet eivät ainakaan varhaisessa vaiheessaan rajoita potilaan työ- tai toimintakykyä eivätkä edes saa häntä tuntemaan itseään sairaaksi. Usein niitä ei voi lainkaan huomata ilman lääketieteellistä diagnoosia. Hoitamattomina monet krooniset taudit kuitenkin vähitellen pahenevat, jolloin kipu yltyy, ja todella pitkän ajan jälkeen nämä taudit voivat jopa tappaa.

## Krooninen kipu
Eräs tyypillinen kroonistunut tila on krooninen kipu. Kipu määritellään krooniseksi silloin, jos sen kesto on pidempi kuin kivun aiheuttaneen kudosvaurion paranemiseen tarvittava aika. Tyypillisesti kipua aiheuttavien kudosvaurioiden paraneminen kestää korkeitaan joitakin kuukausia. Kudosvaurion parannuttua kipu saattaa kroonistua kivun akuuttivaiheen aikana tapahtuneen kipujärjestelmän herkistymisen vuoksi. Muita syitä krooniselle kivulle voi olla myös korjaantumaton nosiseptoreita ärsyttävä tila, esimerkiksi nivelrikko. Myös psyykkiset syyt saattavat aiheuttaa kroonista kipua.  

## Lähteet
Avalanche

**Avalanche** on vierasperäinen sana, joka tarkoittaa lumivyöryä. Sanaa käytetään kuvaamaan myös muita lumivyörymäisiä itseään vahvistavia ilmiöitä.

Asioita ja ilmiöitä, joiden nimessä esiintyy **avalanche**:

## Fysikaaliset ilmiöt ja laitteet
*Avalanche-diodi, elektroniikan komponentti
*avalanche eli kaasumonistus, kumulatiivinen elektronivyöry kaasutäytteisissä säteilynilmaisimissa
*Doktor Avalanche, rumpukone

## Musiikki
* Avalanche, norjalainen musiikkiyhtye 1980-luvulta
* Avalanch, espanjalainen metalliyhtye
* The Avalanches, australialainen elektronisen musiikin yhtye
**[[Avalanche (albumi)|Avalanche]]*, Mountain-yhtyeen studioalbumi vuodelta 1974
**Avalanche*, Leonard Cohenin kappale
**Avalanche*, muusikko Thea Gilmoren albumi vuodelta 2003
**The Avalanche*, muusikko Sufjan Stevensin albumi vuodelta 2006
**[[Avalanche (Temple Ballsin albumi)|Avalanche]]*, Temple Ballsin albumi vuodelta 2023

## Videopelit
* *[[Avalanche (videopeli)|Avalanche]]*, Atarin videopeli vuodelta 1978
* Avalanche Studios, ruotsalainen pelitalo
* Avalanche Software, yhdysvaltalainen pelitalo

## Kulttuuri
*Avalanche, superroisto Marvel -kustantamon sarjakuvissa
*Lumivyöry (*Avalanche*), vuoden 1978 elokuva

## Urheilu
*Colorado Avalanche, yhdysvaltalainen jääkiekkoseura.

## Tavaramerkkejä
*Chevrolet Avalanche, automalli

## Sotahistoria
*Operaatio Avalanche, liittoutuneiden maihinnousu Salernoon, Italiaan syyskuussa 1943
Natalia Verbeke

**Natalia Carolina Verbeke Leiva** (s. 23. helmikuuta 1975) on argentiinalaissyntyinen espanjalainen näyttelijä. Verbeke on näytellyt muun muassa ''Serranon perheessä'' Ana Blancoa.
Bossy

**Bossy** on yhdysvaltalaisen näyttelijän ja poplaulajan Lindsay Lohanin kappale. Se julkaistiin ensimmäisenä singlenä albumilta *[[Spirit In The Dark]]*  27. toukokuuta 2008. Kyseistä albumia ei kuitenkaan koskaan julkaistu.

Kappaleen on tehnyt R&B-artisti Ne-Yo.

## Versiot

;Promo Remixit
# Bossy (Mike Rizzo Funk Generation Radio Edit)  3:46
# Bossy (Mike Rizzo Funk Generation Club Mix)  7:25
# Bossy (Mike Rizzo Funk Generation Dub)  7:10
# Bossy (DJ Escape & Dom Capello Radio Edit)  3:55
# Bossy (DJ Escape & Dom Capello Vocal Club Mix)  8:09
# Bossy (DJ Escape & Dom Capello Dub)  6:09
# Bossy (Josh Harris Radio Edit)  3:52
# Bossy (Josh Harris Club Mix)  7:24
# Bossy (Soulshaker Radio Edit)  3:23
# Bossy (Soulshaker Club Mix)  7:15
# Bossy (Mr. Mig Radio Edit)  4:05
# Bossy (Mr. Mig Remix)  4:25

## Listasijoitukset

## Lähteet
Tim Divar

**Tim Divar** on yhdysvaltalainen Annie-ehdokkuuden saanut animaattori, joka aloitteli uraansa 1990-luvulla.

## Filmografia
### Elokuvat
* *[[Next Avengers: Heroes of Tomorrow]]* (2008)
* *[[Hulk Vs|Hulk Vs Thor]]* (2009)
* *[[Scooby-Doo and the Samurai Sword]]* (2009)
* **' (2012) – storyboard

===Televisiosarjat===
* ''[[Tosi viilee haamujengi]]'' (1997)
* **' (1999)
* *[[He-Man* (vuoden 2002 animaatiosarja)|He-Man]]* (2002)
* *The Batman* (2004)
* *Teen Titans* (2005)
* *Ben 10* (2005–2007)
* *'' (2008–2009)

## Lähteet

## Aiheesta muualla

* 
*
Hold Your Fire

**Hold Your Fire** on kanadalaisen rock-yhtyeen Rushin kahdestoista studioalbumi, joka julkaistiin vuonna 1987. Albumi äänitettiin The Manor -studiossa Oxfordshiressä, Ridge Farm -studiossa Surreyssä, Air-studioilla Montserratissa ja McClear Placessa Torontossa.

Geddy Leen (Gary Lee Weinrib) syntetisaattorit ovat merkittävässä osassa albumilla.

*Hold Your Firen* paras listasijoitus oli Billboard 200 -listalla oli 13. ja sen sertifikaatio Yhdysvalloissa (RIAA) on kulta.

## Kappaleet
Musiikin tehneet Geddy Lee ja Alex Lifeson, sanoitukset Neil Peart, ellei toisin mainittu.
# (san. Peart, Pye Dubois)
#
#
#
#
#
#
#
#
#

## Tekijät
### Yhtyeen kokoonpano
* Geddy Lee – basso, syntetisaattorit, laulu
* Alex Lifeson – kitarat
* Neil Peart – rummut, lyömäsoittimet

### Vierailevat muusikot
* Aimee Mann – laulu kappaleessa "Time Stand Still"
* Andy Richards – koskettimet
* Steven Margoshes – kapellimestari

### Tuotanto

* Glen Wexler - valokuvaus

## Listasijoitukset
**Albumi** - Billboard (Pohjois-Amerikka)

## Singlet
# "Time Stand Still"
# "Force Ten"
# "Lock and Key"
# "Prime Mover"
Musiikin ystävälliset kasvot

**Musiikin ystävälliset kasvot** on CMX:n vuonna 1991 julkaisema single. Levyn b-puolella julkaistiin kappale ”Vieraita avaruudesta II”. Single oli yhtyeen viimeinen julkaisu Bad Vugum -levy-yhtiölle. 

Yhtyeen oli alun perin tarkoitus julkaista EP-levy, mutta levy-yhtiön mielestä kaikki kappaleet eivät olleet sopivia julkaistaviksi. Nämä poisjätetyt kappaleet olivat akustinen ”Polyhymnia” ja hidastettu versio ”Vieraita avaruudesta (I)”. Kaikki kappaleet julkaistiin vuonna 2003 *[[Veljeskunta (albumi)|Veljeskunta]]*-albumin gold-painoksella.

Bad Vugum julkaisi levyn ensi kerran EP-muodossa vuonna 1998 kera alamerkillään Sad Vugum. Tällä levyllä *Musiikin ystävälliset kasvot +5* ovat mukana myös kappaleet ”Venehellä vaskisella” ja ”Vuori”, joita yhtye ei tarkoittanut julkaistaviksi.

Nimikappaleesta ”Musiikin ystävälliset kasvot” on julkaistu uudelleen nauhoitettu versio kokoelmalla *[[Cloaca Maxima (albumi)|Cloaca Maxima]]* (1997).

EP-levy on julkaistu myös Svart Recordsin osana kokoelmaa *[[Kolmikärjen Veljeskunta]]* (2012).

## Kappaleet
# Musiikin ystävälliset kasvot
# Vieraita avaruudesta II

### Vuoden 1998 uusintapainos (''Musiikin ystävälliset kasvot +5'')
#
#
#
#
#
#

### Vuoden 2003 albumilla ''Veljeskunta Gold''
#
#
#
#

## Kokoonpano
* A. W. Yrjänä – laulu, basso, kitara kappaleessa ”Polyhymnia”
* Pekka Kanniainen – rummut, perkussiot
* Janne Halmkrona – kitara
* Timo Rasio – kitara
* Pasi Isometsä – kitara kappaleessa ”Vuori”

+

* A. W. Yrjänä & Janne Halmkrona – tuotanto
* Ari Hämäläinen – äänitys ja miksaus (Equaliz-studio, elo–syyskuu 1991)

## Lähteet

## Aiheesta muualla
*
Aalborg Portland Park

**Aalborg Portland Park**, tunnetaan myös nimellä Aalborg Stadion, on jalkapallostadion Aalborgissa Tanskassa. Aalborg Portland Park on Tanskan pääsarjajoukkue Aalborg BK:n kotikenttä, jossa joukkue pelaa kotiottelunsa. Stadioninin katsojakapasiteetti on 13&nbsp;600, joista 8&nbsp;600 on istumapaikkoja ja 5&nbsp;000 seisomapaikkoja. Kansainvälisisissä otteluissa katsojakapasiteetti on 10&nbsp;500, kun kaikkiin katsomoihin asennetaan istuimet.

## Lähteet
Dean Stefan

**Dean Stefan** (16. marraskuuta 1952 – 15. toukokuuta 2018) oli yhdysvaltalainen käsikirjoittaja, joka teki urallaan käsikirjoituksia animaatioihin. Hän aloitteli uraansa draamasarjan Divorce Courtin parissa 1980-luvun lopulla, jonka jälkeen Stefan on työskenteli käsikirjoituksia animaatioihin, kuten The Mask, Nokkapokka, Tosi viilee haamujengi, MiB – Men in Black, He-Man, Dragon Tales, Turtles, Ystäväni Tiikeri & Nalle Puh ja Transformers: Animated.

## Lähteet

## Aiheesta muualla
* 
* Dean Stefan TV.comissa
Seinäjoen lukio

**Seinäjoen lukio** on Seinäjoen keskustassa sijaitseva lukio, jonka rehtorina toimii Teijo Päkkilä.
Seinäjoen lukio on luokaton lukio. Opiskelijoita lukiossa on noin 900. Henkilökuntaan kuuluu rehtori ja noin 50 opettajaa. Lukiolla on ystävyyskoulu Pietarissa sekä vuosittaista oppilasvaihtoa Hollantiin.

## Koulun historiaa
Seinäjoen lukion edeltäjinä pidetään aikajärjestyksessä Seinäjoen yhteiskoulua (1913), Seinäjoen yhteislyseota (1930), Seinäjoen tyttölyseota ja Seinäjoen lyseota (1944) sekä Marttilan lukiota (1975). Nykyinen Seinäjoen lukio syntyi Marttilan ja Kivistön lukioiden yhdistämisestä vuonna 1977.

Seinäjoen yhteiskoulu perustettiin vuonna 1913 ja siitä kehittyi yliopistoon johtava koulu. Vuoden 1944 rauhansopimuksen perusteella Sortavalan lyseo siirrettiin Seinäjoelle paikalliseksi poikalyseoksi, jolloin Seinäjoen yhteislyseo muutettiin tyttölyseoksi.

Vuoden 1975 peruskoulu-uudistuksen yhteydessä oppikoulujen keskikoululuokat erotettiin lukioista erillisiksi yläasteen kouluiksi ja lukioluokat yhdistettiin. Seinäjoen lukion aikuislinjan edeltäjä iltaoppikoulu perustettiin 1970. Syksyllä 2006 Peräseinäjoen lukio yhdistettiin Seinäjoen lukioon ja toimi nimellä **Etelä-Seinäjoen toimipiste.** Peräseinäjoen lukiotoiminta lakkautettiin yhdessä Ylistaron lukion kanssa vuonna 2025**.**

Seinäjoen yhteiskoulun ja -lyseon rehtorina oli Heikki Laurinmäki. Seinäjoen lyseon rehtoreina olivat Aulis Lietoila ja Paavo Koivusalo. Seinäjoen tyttölyseon rehtoreina olivat Reino Ala-Kulju ja Matti Kujanpää, joka toimi myös Marttilan ja Seinäjoen lukioiden rehtorina. Kivistön lukion rehtorina toimi Martti Muilu. Seinäjoen lukion rehtorina toimi 1983–1997 Esko Palo. Lukion rehtorina ja sen aikuislinjan rehtorina 1997–2018 toimi Tuula Lamminmäki. Nykyisenä lukion ja sen aikuislinjan rehtorina toimii Teijo Päkkilä.

## Lähteet

## Aiheesta muualla

*Seinäjoen lukion kotisivut
*Seinäjoen lukion aikuislinja
Hvoinaja

**Hvoinaja** (ven. Хво́йная) on kaupunkimainen taajama ja kaupunkikunta Novgorodin alueella Venäjällä. Se sijaitsee Pesjoen varrella 290 kilometriä Novgorodista itään. Taajama on Hvoinajan piirin keskus. Sen kautta kulkee Pietarin ja Sonkovon välinen rautatie. Asukkaita on 6&nbsp;100 henkeä (vuonna 2010).

Hvoinajan kunnan pinta-ala on 11,4 neliökilometriä. Se rajoittuu luoteessa ja pohjoisessa Ostahnovon, koillisessa Mintsyn, idässä ja kaakossa Dvorištšin sekä etelässä ja lounaassa Borovskojen maalaiskuntiin. Taajama on kunnan ainoa asutuskeskus.

Paikkakunta on syntynyt rautatien rakentamisen yhteydessä vuonna 1918. Uusi rautatieasema nimettiin seudulla kasvaneen mäntymetsän mukaan (ven. *hvoinyi* ’havupuinen’). Virallisesti taajama on perustettu vuonna 1927. Vuonna 1931 sinne siirrettiin piirikeskus Mintsystä, ja entinen Mintsyn piiri sai nimen Hvoinaja. Vuonna 1935 Hvoinaja sai kaupunkimaisen taajaman statuksen. Toisen maailmansodan aikana se oli tärkeä rautatieliikenteen keskus. Vuonna 1942 Hvoinajan rataosuudelta rakennettiin Kabožan ja Podborovjen välinen yhdysrata.

Hvoinajasta on linja-autoyhteys Borovitšiin ja Novgorodiin. Sen talous perustuu puunhankintaan ja -jalostukseen, elintarviketeollisuuteen ja liikenteeseen. Taajamassa on useita sahalaitoksia, olut- ja virvoitusjuomatehdas, veturivarikko ja muita rautatieliikenteen toimintoja.

Rautatie jakaa Hvoinajan kahteen osaan. Se koostuu etupäässä puutarhapalstojen ympäröimistä omakotitaloista ja matalista asuintaloista. Taajamassa on kaksi keskikoulua, ammattikoulu, kaksi kulttuuritaloa ja kirjastoa, nuorisotalo, kotiseutumuseo, piirisairaala, rautatiesairaala ja Novgorodin alueen lasten tuberkuloosiparantola. Nähtävyyksiin kuuluu puinen kirkko, aseman vesitorni ja höyryveturihalli.

## Lähteet

## Aiheesta muualla
* Hvoinajan kunnan sivusto  
* Hvoinajan piirin sivusto
Isojalat

**Isojalat** (*Megapodius*) on isojalkakanojen heimoon kuuluva lintusuku. Suku koostuu kolmestatoista lajista.

## Isojalkoihin (''Megapodius'') kuuluvat lajit
* Australianisojalka (*Megapodius reinwardt*)
* Filippiinienisojalka (*Megapodius cumingii*)
* Harmaaisojalka (*Megapodius eremita*)
* Isojalka (*Megapodius freycinet*)
* Mariaanienisojalka (*Megapodius laperouse*)
* Nikobaarienisojalka (*Megapodius nicobariensis*)
* Niuafounisojalka (*Megapodius pritchardii*)
* Papuanisojalka (*Megapodius decollatus*)
* Seraminisojalka (*Megapodius forstenii*)
* Sulanisojalka (*Megapodius bernsteinii*)
* Supiorinisojalka (*Megapodius geelvinkianus*)
* Tanimbarinisojalka (*Megapodius tenimberensis*)
* Vanuatunisojalka (*Megapodius layardi*)

## Lähteet
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Megapodius
Hvoinajan piiri

**Hvoinajan piiri** () on kunnallishallintoalue Novgorodin alueella Venäjällä. Vuonna 1927 perustetun piirin pinta-ala on 
3&nbsp;186 neliökilometriä. Asukkaita on 15&nbsp;552 henkeä (vuonna 2010).

## Maantiede
Hvoinajan piiri sijaitsee Novgorodin alueen koillisosassa. Se rajoittuu pohjoisessa Leningradin ja koillisessa Vologdan alueisiin sekä kaakossa Novgorodin alueen Pestovon, etelässä Mošenskojen ja Borovitšin ja lännessä Ljubytinon piireihin. Pinta-alasta 82,5 % on metsää, 11,6 % maatalousmaata, 2,7 % vesistöjä ja 2,6 % asuinaluetta.

Tärkeimmät joet ovat Pes, Rattsa ja Koboža. Piirissä on yli 150 järveä, joista suurimmat ovat Gorodno, Igor, Vidimirskoje ja Starskoje.

## Hallinnollinen jako ja asutus
Piiriin kuuluu Hvoinajan kaupunkikunta sekä kymmenen maalaiskuntaa: Antsiferovo, Borovskoje, Dvorištši, Jubileinyi, Kaboža, Migološtši, Mintsy, Ostahnovo, Pes ja Zvjagino. Borin kunta liitettiin Antsiferovoon vuonna 2010.

Hallinnollinen keskus on Hvoinajan kaupunkimainen taajama, joka on piirin ainoa kaupunkiasutus. Siellä asuu 41 % piirin väestöstä. Asutuskeskuksia on yhteensä 150.

**Asukasluvun kehitys**

## Historia
Seutu kuului vuoteen 1927 saakka Novgorodin läänin Borovitšin kihlakuntaan. Tuolloin perustettiin Leningradin alueeseen kuulunut Mintsyn piiri, joka vuonna 1931 nimettiin uudelleen samalla kun piirikeskus siirrettiin Hvoinajan taajamaan. Vuonna 1944 piiri liitettiin vastaperustettuun Novgorodin alueeseen.

## Liikenne, talous ja palvelut
Piirin kautta kulkee Budogoštšin ja Sandovon välinen rautatie, jolla on Antsiferovon, Sominkan, Rakitinon, Pesin, Hvoinajan, Kušaveran, Kabožan ja Bugryn asemat. Hvoinajasta on maantieyhteydet Borovitšiin, Ljubytinoon ja Pestovoon. Pesissä on yksi Suomenlahdelle johtavan Itämeren öljyputken (BPS-1) pumppuasemista.

Paikallisista elinkeinoista tärkeimpiä ovat liikenne (23,9 % vuonna 2009), kauppa (14,8 %), maa- ja metsätalous (11,6 %) sekä erilaiset julkiset palvelut ja hallinto. Piirissä toimii puunjalostuslaitoksia, hiekkaa, soraa ja turvetta hyödyntäviä yrityksiä, oluttehdas ja leipomo sekä lähinnä maitoa ja lihaa tuottavia maatalousyrityksiä. Yli viidesosa työvoimasta työskentelee piirin ulkopuolella.

Piirissä toimii kahdeksan lastentarhaa, yhdeksän yleissivistävää koulua, kaksi lasten täydennyskoulutuslaitosta ja ammattikoulu. Kulttuurilaitoksia ovat kuntien kulttuuri- ja vapaa-ajankeskukset haaraosastoineen, piirin kirjastolaitos ja kotiseutumuseo. Terveyspalveluihin kuuluvat sairaala, poliklinikka, kolme ensiapuasemaa ja 13 lääkintäasemaa.

## Nähtävyydet
Seudulta on löydetty lukuisia muinaisia asuin- ja hautapaikkoja sekä uhrikiviä. Rakennusmuistomerkkehin kuuluvat maalaiskylien kirkot, kartanoalueet ja vanhat asuintalot sekä Mintsyn entisen paperitehtaan ja sairaalan rakennukset. Migološtšin vuonna 1812 rakennettu kirkko on valtakunnallinen suojelukohde. Historialliset kohteet liittyvät toiseen maailmansotaan.

## Lähteet
* 

### Viitteet

## Aiheesta muualla
* Hvoinajan piirin sivusto
Paul Josef Cordes

**Paul Josef Cordes** (5. syyskuuta 1934 – 15. maaliskuuta 2024) oli katolisen kirkon saksalainen pappi. Hänestä tehtiin 24. marraskuuta 2007 yksi kardinaaleista. Hän sai vihkimyksensä papiksi 21. joulukuuta 1961 ja piispaksi 1. helmikuuta 1976. Hän oli luokaltaan kardinaalidiakoni.

Cordes toimi vuosina 1980–1995 paavillisen maallikkoneuvoston varapuheenjohtajana. Vuosina 1995–2010 hän oli paavillisen Cor Unum -neuvoston puheenjohtaja.

Johannes Paavali II nimitti Paavillisen maallikkoneuvoston varapuheenjohtajan Paul Josef Cordesin vastuulliseksi huolehtimaan karismaattisesta uudistuksesta katolisessa kirkossa ja neokatekumenaalisesta tiestä, mitä tehtävää hän hoiti vuoteen 1995 asti.

## Lähteet

## Aiheesta muualla
* Catholic-hierarchy.org: Paul Josef Cardinal Cordes
Borovitšin piiri

**Borovitšin piiri** () on kunnallishallintoalue Novgorodin alueella Venäjällä. Vuonna 1927 perustetun piirin pinta-ala on 3&nbsp;155 neliökilometriä. Asukkaita on 68&nbsp;600 henkeä (vuonna 2012).

## Maantiede
Borovitšin piiri sijaitsee Novgorodin alueen itäosassa Valdain ylängöllä. Se rajoittuu lännessä Novgorodin alueen Okulovkan, luoteessa Ljubytinon, koillisessa Hvoinajan ja idässä Mošenskojen piireihin sekä kaakossa Tverin alueen Udomljan ja etelässä Bologojen piireihin.

Piirin läpi virtaa Ilmajärveen laskeva Msta, jonka jokilaakso jakaa Valdain ylängön kahteen osaan. Muita jokia ovat Mstaan laskevat Kruppa ja Velgija sekä jälkimmäisen sivujoki Bystritsa. Järviä ovat Piros, Peleno, Šeregodro, Ljubanskoje ja Kamenskoje. Hyötykaivannaisiin kuuluvat tulenkestävä savi, kalkkikivi, kvartsihiekka, ruskohiili, turve, hiekka ja sora.

## Hallinnollinen jako ja asutus
Piiriin kuuluu Borovitšin kaupunkikunta ja kymmenen maalaiskuntaa: Jogla, Kontšanskoje-Suvorovskoje, Opetšenski Posad, Perjodki, Progress, Sušani (keskuspaikka Kojegoštša), Sušilovo, Travkovo, Volok ja Železkovo. Hallinnollinen keskus on Borovitšin kaupunki, josta on 176 kilometriä alueen pääkaupunkiin Novgorodiin. 

Borovitši on Novgorodin alueen toiseksi suurin kaupunki. Sen osuus piirin väestöstä on 77,8 %. Asutuskeskuksia on yhteensä 324.

## Liikenne, talous ja palvelut
Piirikeskuksesta on maantieyhteydet Okulovkan kautta Kresttsyyn, Ljubytinon ja Malaja Višeran kautta Spasskaja Polistiin sekä Hvoinajaan, Valdaihin ja Ustjužnaan. Kaupunkiin johtaa Pietarin ja Moskovan väliseltä pääradalta Uglovkassa haarautuva sivurata.

Borovitšin kaupunki on huomattava teollisuuskeskus. Siellä on muun muassa rakennustarviketeollisuutta, metalli-, koneenrakennus- ja laiteteollisuutta sekä puunjalostus- ja elintarviketeollisuutta. Muita elinkeinoja ovat maatalous ja puunhankinta.

Piirissä toimii 36 lastentarhaa, 19 yleissivistävää koulua ja nuorisokeskus. Kulttuurilaitoksia ovat Borovitšin kulttuuritalo, kansantaiteen talo, maaseudun kulttuuri- ja kerhotalot, kaupungin ja piirin kirjastolaitokset sekä lasten taidekoulu. Terveyspalveluihin kuuluvat piirin keskussairaala poliklinikkoineen, tuberkuloosi- ja mielisairaalat, ensiapuasema sekä maaseudun lääkärinvastaanotot ja lääkintäasemat..

## Nähtävyydet
Borovitšilla on historiallisen kaupungin status. Piirissä on 146 arkeologian, 253 rakennustaiteen ja 31 historian muistomerkkiä sekä yksi monumenttitaiteen muistomerkki. Huomattavimpia nähtävyyksiä on Aleksandr Suvorovin kartanomuseo Kontšanskoje-Suvorovskojessa.

## Lähteet
* 

### Viitteet

## Aiheesta muualla

* Borovitšin piirin sivusto
Lucas Moreira Neves

**Lucas Moreira Neves** OP (16. syyskuuta 1925 – 8. syyskuuta 2002) oli katolisen kirkon brasilialainen pappi. Hän oli kardinaali vuodesta 1988. Vuoteen 1998 hän oli kardinaalipappi, sen jälkeen kardinaalipiispa.

Moreira Neves sai vihkimyksensä papiksi 9. heinäkuuta 1950 ja piispaksi 26. elokuuta 1967. Hän toimi muun muassa São Salvador da Bahian arkkipiispana vuosina 1987–1998. Vuosina 1998–2000 hän oli piispainkongregaation prefekti. 

## Aiheesta muualla
* Catholic-hierarchy.org: Lucas Cardinal Moreira Neves
Tupsuviiriäiset

**Tupsuviiriäiset** (*Callipepla*) on amerikanviiriäisten heimoon kuuluva lintusuku.

## Tupsuviiriäisiin (''Callipepla'') kuuluvia lajeja
* Aavikkotupsuviiriäinen (*Callipepla gambelii*)
* Kaliforniantupsuviiriäinen (*Callipepla californica*)
* Pensastupsuviiriäinen (*Callipepla douglasii*)
* Suomuviiriäinen (*Callipepla squamata*)

## Lähteet

## Aiheesta muualla

*BirdLife Suomi ry: Maailman lintujen suomenkieliset nimet 2., uudistettu painos (2006)
Joensuun konservatorio

**Joensuun konservatorio** on musiikkioppilaitos, jossa opetusta annetaan ammatillisella linjalla ja musiikkiopistossa. Ammatillisella linjalla voi suorittaa toisen asteen ammatillisen tutkinnon. Musiikkiopistossa on musiikkiopisto-opetuksen lisäksi musiikkileikkikoulu ja musiikkikerho.

Konservatorion päätoimipaikka on Joensuun keskustan tuntumassa Yliopistokadulla Carelia-talon yhteydessä, jossa uudet tilat otettiin käyttöön joulukuussa 2021.  Aikaisemmin oppilaitos toimi Rantakadulla kahdessa rakennuksessa, entisessä kauppaoppilaitoksessa ja kirjastossa.
Konservatorion rehtorina toimii Otto Korhonen.

Joensuun Konservatorion aikaisempi päärakennus oli Unto Tupalan piirtämä ja se oli valmistunut kauppaoppilaitokseksi 1957. . Kuvassa näkyvä rakennus on Magnus Schjerfbeckin suunnittelema vuodelta 1913 . Se on toiminut tyttökouluna ja Joensuun pääkirjastona ennen kuin konservatorion toimintaa laajennettiin myös siihen pääkirjaston muutettua laajempiin ja uusiin tiloihin.

## Lähteet

## Aiheesta muualla
* Joensuun konservatorio
Peltoviiriäiset

**Peltoviiriäiset** (*Colinus*) on amerikanviiriäisten heimoon kuuluva lintusuku.

## Peltoviiriäisiin (''Colinus'') kuuluvia lajeja
* Hondurasinviiriäinen (*Colinus leucopogon*)
* Mustakurkkuviiriäinen (*Colinus nigrogularis*)
* Peltoviiriäinen (*Colinus virginianus*)
* Töyhtöviiriäinen (*Colinus cristatus*)

## Lähteet

## Aiheesta muualla

*BirdLife Suomi ry: Maailman lintujen suomenkieliset nimet 2., uudistettu painos (2006)